SL Uradni list Evropske unije C 310/14

Objava vloge za spremembo v skladu s členom 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2011/C 310/11

V skladu s členom 7 Uredbe Sveta (ES) št. 510/2006 (1) je ta objava podlaga za uveljavljanje pravice do ugovora zoper vlogo za spremembo. Izjave o ugovoru mora Komisija prejeti v šestih mesecih od dneva te objave.

VLOGA ZA SPREMEMBO

UREDBA (ES) št. 510/2006

VLOGA ZA SPREMEMBO V SKLADU S ČLENOM 9

„THÜRINGER ROSTBRATWURST“

ES št.: DE-PGI-0105-0223-09.02.2011

ZGO ( X ) ZOP ( )

1. Postavka v specifikaciji proizvoda, na katero se sprememba nanaša:

—  ime proizvoda — opis proizvoda —  geografsko območje —  dokazilo o poreklu —  metoda pridobivanja —  povezanost z geografskim območjem —  označevanje —  nacionalne zahteve —  drugo (navedite)

2. Vrsta spremembe:

— sprememba enotnega dokumenta ali povzetka —  sprememba specifikacije registriranega ZOP ali ZGO, za katerega enotni dokument in povzetek nista bila objavljena —  sprememba specifikacije, pri kateri objavljenega enotnega dokumenta ni treba spremeniti (člen 9(3) Uredbe (ES) št. 510/2006) —  začasna sprememba specifikacije zaradi obveznih sanitarnih ali fitosanitarnih ukrepov, ki so jih uvedli javni organi (člen 9(4) Uredbe (ES) št. 510/2006)

3. Sprememba:

Zahtevana sprememba

3.1 Opis:

Stavek „Najmanj 51 % uporabljenih surovin mora biti thürinškega porekla.“ se črta.

Obrazložitev

Obvezna uporaba surovin se črta. Lastnosti in izgled proizvoda niso odvisno od tega, ali je del uporabljenih surovin regijskega porekla.

ENOTNI DOKUMENT

UREDBA (ES) št. 510/2006

„THÜRINGER ROSTBRATWURST“

ES št.: DE-PGI-0105-0223-09.02.2011

ZGO ( X ) ZOP ( )

1. Ime:

„Thüringer Rostbratwurst“

2. Država članica ali tretja država:

Nemčija

3. Opis kmetijskega proizvoda ali živila:

3.1 Vrsta proizvoda:

Skupina 1.2 Mesni proizvodi (segreti, dimljeni, soljeni itd.)

3.2 Opis proizvoda, za katerega se uporablja ime iz 1. točke:

Najmanj 15–20 cm dolga, srednje fina pečena klobasa v ozkem naravnem črevesu (svinjskem ali ovčjem), surova ali parjena, krepko začinjena; teža na kos: 100–150 g;

Sestava

Grobo razmaščeno svinjsko meso, ličnice brez kože, lahko tudi telečje ali govejo meso za nadev, neprekajeno; mešanice začimb se razlikujejo glede na tradicionalni ali regionalni recept; poleg soli in popra se uporabljajo zlasti kumina, majaron in česen. vsebnost maščob: 20 % (± 5 %).

Vrednosti analize

Mesne beljakovine brez kolagena: ne manj kot 8,5 % beljakovine v mesnih beljakovinah brez kolagena: ne manj kot 65 volumskih % (določene histometrično), ne manj kot 75 % (določene kemično).

3.3 Surovine (samo za predelane proizvode):

—

3.4 Krma (samo za proizvode živalskega izvora):

—

3.5 Posebni proizvodni postopki, ki jih je treba izvajati na opredeljenem geografskem območju:

Celotni postopek proizvodnje pečenih klobas poteka na opredeljenem geografskem območju.

3.6 Posebna pravila za rezanje, ribanje, pakiranje itn.:

—

3.7 Posebna pravila za označevanje:

—

4. Kratka opredelitev geografskega območja:

Zvezna dežela Thüringen

5. Povezanost z geografskim območjem:

5.1 Posebnosti geografskega območja:

Thürinška pečena klobasa ima več kot stoletno tradicijo. Prvič je bila omenjena leta 1404. Rudolstädtski državni arhiv hrani obračun arnstädtskega samostana Device Marije, ki vsebuje postavko „darme czu bratwurstin“ (črevo za pečene klobase). Najstarejši recept hrani Weimarški državni arhiv. Zapisan je v Ordnungi za mesarsko obrt v Weimarju, Jeni in Buttstädtu z dne 2. julija 1613. Tudi Thürinško-erfurtska kuharska knjiga iz leta 1797 vsebuje recept za thürinško klobaso. Danes skoraj vsi thürinški proizvajalci mesa in klobas prodajajo thürinške pečene klobase, kupijo pa se lahko tudi na posebej za to namenjenih stojnicah povsod v Thüringu. Oznaka porekla v imenu se je ohranila, saj se je v bivši NDR uporabljala samo kot prava geografska oznaka.

5.2 Posebnosti proizvoda:

Thürinška pečena klobasa je proizvod z več kot stoletno tradicijo. Cenila sta jo že Martin Luther in Goethe, v literaturi pa so jo hvalili že leta 1669 (Grimmelshausen, Simplizissimus). Zaradi nezamenljivega in dobrega okusa so thürinške pečene klobase v Nemčiji pa tudi drugod še danes zelo priljubljene in znane.

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali drugimi značilnostmi proizvoda (pri ZGO):

Sloves thürinških pečenih klobas temelji na znanju in izkušnjah thürinške mesarske obrti in tradicionalnih receptih.

Sklic na objavo specifikacije:

Markenblatt, zvezek 33 z dne 20. avgusta 2010, del 7a-bb, str. 14729

http://register.dpma.de/DPMAregister/geo/detail.pdfdownload/14402

(1) UL L 93, 31.3.2006, str. 12.